சர்க்கரையாக்க அமினோ அமிலம்

சர்க்கரையாக்க அமினோ அமிலம் (glucogenic amino acid) என்னும் அமினோ அமிலத்தை குளுக்கோசு புத்தாக்கத்‌தின் (gluconeogenesis) மூலமாக குளுக்கோசாக மாற்ற முடியும். ஆனால், கீட்டோனாக்க அமினோ அமிலங்கள் கீட்டோன் உடலங்களாக மாற்றப்படுகின்றன.

சர்க்கரையாக்க அமினோ அமிலங்களிலிருந்து குளுக்கோசை உருவாக்க முதலில் இவை ஆல்ஃபா கீட்டோ அமிலங்களாக மாற்றப்பட்டு, பின் குளுக்கோசாக மாற்றப்படுகின்றன. இந்த இரண்டு நிகழ்வுகளுமே கல்லீரலில் நடைபெறுகின்றன. இத்தகு செயற்படு முறைகள் சிதை மாற்றத்‌தில் (catabolysis) முதன்மையாகவும், கடுமையான உண்ணா நிலையிலும், பட்டினியிலும் ஏற்றம் பெற்றும் காணப்படுகின்றன.

மனிதர்களில் இருக்கும் சர்க்கரையாக்க அமினோ அமிலங்கள்:

 கிளைசின்
 செரைன்
 வாலின்
 ஹிஸ்டிடின்
 ஆர்ஜினின்
 சிஸ்டீன்
 புரோலின்
 அலனைன்
 குளூட்டமேட்டு
 குளூட்டமின்
 அஸ்பார்டேட்டு
 அஸ்பரஜின்
 மெத்தியோனின்

சர்க்கரையாக்க அமினோ அமிலங்களாகவும், கீட்டோனாக்க அமினோ அமிலங்களாகவும் இருப்பவை:

 ஐசோலியூசின்
 திரியோனின்
 பினைல்அலனின்
 டைரோசின்
 டிரிப்டோபான்

லியூசின், லைசின் அமினோ அமிலங்கள் மட்டுமே சர்க்கரையாக்க அமினோ அமிலங்களாக இல்லை.

மேற்கோள்கள்

வெளியிணைப்புகள் 
 Amino acid metabolism
 Chapter on Amino acid catabolism in Biochemistry by Jeremy Berg, John Tymoczko, Lubert Stryer. Fourth ed. by Lubert Stryer. ISBN 0-7167-4955-6 Accessed 2007-03-17
 Amino acid metabolism

அமினோ அமிலங்கள்